Pētera I Sala
Pētera I Sala (norvēģu: Peter I Øy) ir Norvēģijas pretenzija Antarktikā, Belinshauzena jūrā. Vienīgā pretenzija Antarktikā, kas neveido sektoru, bet aizņem tikai vienu salu. Atklāta 1821. gada 21. janvārī, pirmatklājējs Fabians fon Belinshauzens. Nosaukta Krievijas cara Pētera I vārdā. Pirmo veiksmīgo izkāpšanu krastā 1929. gada 2. februārī veica norvēģis Ola Olstads, kurš pasludināja salu par Norvēģijas īpašumu.